als_Latn dik_Latn sag_Latn
Mr. Adem Lushaj
Sulmet dhe kërcënimet ndaj gazetarëve nuk ndalën, qoftë nga vendorët apo ndërkombëtarët. Tashmë nuk dihet se kush do mbron gazetarët apo cilat janë ato institucione në të cilat duhet mbështetur për mbrojtje apo kërkim të drejtësisë. Kujt ti ankohen gazetarët apo edhe këta duhet heshtur dhe mbyllur sytë para keqpërdorimeve, korrupsionit, krimit të organizuar, eliminimeve politike, etj etj.
Gazetarët e gjorë po përballën me kërcënime nga të gjithë, kërcënime nga huliganët, kërcënime nga deputetët, kërcënime nga ndërkombëtarët, kërcënime nga….
Athua, Misioni ndërkombëtar EULEX, ka përmbushur plotësisht objektivat që kishte, si në zbardhjen e rasteve, ashtu edhe në kapjen e kryesve të veprave “kriminale”, ndaj edhe ka kohë të merret edhe me kërcënime ndaj mediumeve që zbardhin “marifetllekun” e mbrapshtë të këtyre njerëzve që vijnë për respektim të ligjit dhe ndarje të drejtësisë. Apo, ky mision ndërkombëtar (EULEX), sikurse ai që ishte para tij (UNMIK), ka përmbushur plotësisht objektivat që kishte?!. Sipas mendimit tonë, EULEX-i në masë të madhe ka “përmbush” synimet që kishte, por edhe është krejtësisht normale që të kenë edhe dështime, e që mund ti përmirësoj në mandatin e ardhshëm (Gjykatën Speciale). Dëshiroj ti përmend disa nga sukseset e këtij misioni, por edhe dështimet e tij, që mendoj se nuk janë shumë të rëndësishme për ta.
EULEX-i dhe policia e Kosovës me suksese kishin hetuar dhe më pas arrestuar personin që kishte kërcënuar me bombardim, Manastirin e Deçanit, kërcënim i ardhur “kinse” përmes linjës telefonike në KLAN KOSOVA. Këto dy institucione, pas një aksioni të suksesshëm, në mënyrë “spektakulare” kishin arrestuar personin e dyshuar, “komandant Shekin” i cili u lirua më pas nga Gjykata e Deçanit, si person i pa aftë dhe i sëmurë mental, e që nuk di as shkrim as lexim. Po ashtu, këto dy institucione kishin arritur ti arrestojnë tre fëmijë që kishin nxit urrejtje duke brohoritur afër manastirit, UÇK, UÇK, gjë që këto janë armiqësore dhe të dënueshme sipas Kodit penal të Kosovës…. EULEX ka edhe rezultate tjera në punën disa vjeçare, kryesisht të ndikuar politikisht.
Ndërsa dështimet e këtij misioni të drejtësisë në Kosovë, janë shumë të vogla (për misionin e tyre), çka nuk paraqesin ndonjë pengesë të madhe për punën dhe qëllimin e mirë që kanë. Ky EULEX, ende nuk ka zbuluar se kush shkroi grafitet në murin e manastirit, nuk zbuluan se kush ka djegur objektet e APIKO-s, por as kush ka demoluar dhe hapur varrezat e serbo-malazeze që janë afër pikës së kontrollit të KFOR-it italian!!! Ky mision ndërkombëtar, nuk ishte në gjendje të zbardh dhe arreston personat që dihen për krimet e bëra ndaj popullatës civile të Deçanit, Gjakovës, Junikut, Pejës, Istogut… Këtyre ndërkombëtarëve iu duhet kohë për zbardhjen e krimeve të bëra në Mejë, Beleg, Lubeniq, Qyshkë, Pobergj, Staradran, e shuam e shumë vende tjera të regjionit të Dukagjinit. Ky mision nuk arriti të zbardh dhe kap kryesit e veprave kriminale të pas luftës. Ky mision ndërkombëtar nuk arriti…, por për të gjitha dështimet e këtij misioni, fajtor janë gazetarët që nuk heshtin.
eng_Latn als_Latn als_Latn als_Latn als_Latn als_Latn